<classify> OFISI ya Mbunge wa Kondoa Mjini, ofisi ya Mkuu wa Wilaya na ofisi ya Mkurugenzi wa Mji wa Kondoa, zimeamua kwa pamoja kurasimisha waendesha pikipiki ndani ya Halmashauri ya Mji Kondoa ili kazi hiyo itambulike na kuthaminiwa kama kazi nyingine.Hayo yamesemwa na Mbunge wa Kondoa Mjini, Edwin Sannda, kwenye mkutano wa hadhara aliouitisha kusikiliza kero za waendesha pikipiki katika viwanja vya Stendi ya Zamani Kondoa Mjini.Tunataka kuwasaidia mtambulike ili mpate mafunzo kwa kushirikiana na wadau wengine ambayo yatawawezesha kupata vyeti na leseni kwani wengi wenu hamna pia kupatiwa elimu ya usalama barabarani kuwaepusha na ajali zinazotokea mara kwa mara, amesema.Sannda alisema pia watawasaidia waendesha bodaboda kupata mikataba na wamiliki wa vyombo hivyo ili waweze kupata haki zao bila ya kunyonywa.Ofisa Usalama Barabarani wilayani humo, Inspekta Haule, aliwataka waendesha pikipiki kuzingatia kanuni na taratibu za usalama barabarani ili kuepuka ajali na kupigwa faini za mara kwa mara.  <topic>: kitaifa 